Sterdžisas (Pietų Dakota)

Sterdžisas () – miestas Jungtinėse Amerikos Valstijose, Pietų Dakotos vakaruose, 40 km į šiaurės vakarus nuo Rapid Sičio, Juodųjų kalnų šiaurės rytuose, prie Lokio Kalno upės. Mido apygardos administracinis centras. 2020 m. JAV gyventojų surašymo duomenimis, mieste gyveno 7 020 gyventojų. Gyvulininkystė, žemdirbystė, medienos ruoša. Šaunamųjų ginklų, šaudmenų, medienos produktų gamyba. Vystoma sveikatos apsauga. Veikia motociklų, miesto istorijos muziejai.

 Istorija 
Miestas įkurtas 1878 m., pavadintas leitenanto Džeko Sterdžiso atminimui. Nuo 1938 m. mieste kasmet vyksta Sterdžiso motociklų ralis.Sturgis, South Dakota. www.britannica.com. Nuoroda tikrinta 2024-07-04.

 Gyventojai 
2020 m. JAV gyventojų surašymo duomenimis, mieste gyveno 87,44 % baltųjų, 4,81 % mišrios rasės, 3,75 % lotynoamerikiečių, 2,76 % indėnų, 0,6 % afroamerikiečių, 0,34 % azijiečių, 0,26 % kitų rasių ir 0,04 % Ramiojo vandenyno salų kilmės gyventojų.Sturgis city, South Dakota. data.census.gov. Nuoroda tikrinta 2024-07-04.

miniatiūra|232x232px|Miesto gatvė|kairėje
 Šaltiniai 

Kategorija:Pietų Dakotos miestai